Նրա խոսքերով, այդ գումարը վճարվել է 1455 դեպքերով, 1672 գրավոր բողոքների հիման վրա, ինչը 10% ավելի քան մեկ տարի առաջվա ցուցանիշը: Իսկ 217 գործ դեռ քննարկվում է: Ֆինհաշտարարի գրանսենյակի կողմից ստացված բողոքների ընդհանուր թիվը 2018 թվականի հունվարի 18-ի դրությամբ կազմել է 5020, որի մեծ մասը`4368 բողոքը եղել է ֆինանսական կազմակերպությունների դեմ, տարեկան աճը`6.02%: Միևնույն ժամանակ, քննարկման վերցված գործերի ընդհանուր ծավալներում ճնշող մեծամասնությունը կամ 1358 բողոք ուղղված է եղել ապահովագրական ընկերությունների դեմ (որի 80%-ը` ԱՊՊԱ գծով), 270 բողոք եղել է բանկերի դեմ, 15 բողոք`ավտոապահովագրողների բյուրոյի, 22-ը` վարկային կազմակերպությունների, 7-ը`այլ կազմակերպությունների դեմ: Նա նշել է, որ քննարկման վերցված գործերի 82% -ը լուծվել է հաճախորդի օգտին: «Արդեն որերորդ տարին մենք կարողանում ենք այս ցուցանիշը պահպանել 80%-ի սահմաններում», - նշել է Փ.Սարգսյանը, հավելելով, որ պահանջների 50% -ը բավարարվել է հաշտեցման միջոցով: